
“Raijedarên 
Turfduê ji tirsa 
Mufiafizefaran 
pênaavên fîsefî 
davêjin” 

”'»0 


“Bizûtneweua 
îsfamiua Kurdis- 
tanê 7j)ê§meraên 
PDKÎ radestî 
îranê firin” 




PDKÎ û Komeleya Şoreşger a Zehmetkêşan 
a Kurdistana îranê lihev civiyan 

Heyetên her du aliyan bi serkokatiya Rêzdar Mistefa Hicrî 
û Rêzdar Ebdulla Mohtedî di civînaxwe ya 21’ê Çiriya Pêşîn 
de, li ser dawî guhertinan bas û gengeşe kirin. 

Basa herî giring rewşa niha ya îranê û çend mijarên 
pêwendîdar bi herêm û cîhanê bû. Her du aliyan pêdagirî 
li ser alîkariya zêdetir û girtine pêşê ya riyên hewce derheq 
guhertinan kirin. 

H êzên Ewlekariyên ên 
îranê pêşiya birêveçû- 
na meşa nerazîbûnê ya 
peyrewên olê Yarî li hemberî 
avahiya parlemênta rejîma 
îranê de girtin, û gellek kes jî 
destbiser kirin. 

Piraniya meşvanên Kurd ên pey- 




rewê ayînê Yarsan, ji bajarên 
l Kirmaşan, îlam û Qezwînê ve 
ber bi Tehranê çûbûn. 

’ Di nava girtiyan de du birayên 
Nîkmerd Tahirî jî hene ku 
navbirî di 05.06.2013’an de bi 
nîşaneya nerizayetiya li hemberî 
siyasetên dijminkarane ên re- 


jîma Iranê li hemberî Yarsaniyan 
agir berda leşê xwe û canê xwe ji 
1 dest da. 

Kurdên Yarsanî siyasetên pirr ji 
ferq û cudahî û serkutê ji aliyê 
' rejîma îranê ve bi tundî rexne 
dikin. 

ên Yarsan 

Meşa nerazîbêna ya Kurdên 
Yarsan li pêşberî parlemênta re- 
jîma Komara Îslamî ya îranê, ras- 
tî tepeseriyê hat, û gellek ji wan 
meşvanan hatne girtin. 

Di meha hezîrana îsal de jî du 
Kurdên Yarsanî wekî gazinde 
û rexnekirina siyasetên di- 
jminkarane ên rejîmê derheq bi 
peyrewên ayîna Yarsan agir ber- 
dane leşê xwe û mixabin dawî bi 
jiyana wan hat. 

Yarsanî jî wekî kêmaniyên din 
yên olî di heyamê zêdetir ji 30 
salî deshilatdariya vê rejîmê de 
ketine ber zulm û zorî û ferq û 
cudahîdanînê, û berdewam li 
jêr çavdêriya hêzên ewlehiyê de 
bûne. 

Bi fermînasîna tenê mesebekê 
wekî mesebî fermî yê welat rê 
ji bo bêhurmetîkirina bi pey- 
rewên ol û mesebên din ji aliyê 
rayedarên rejîmê ve xweş kiriye, 
û bi vê siyasetkirinê ew hizr û 
îdeya helandin û kêmrengkirina 
ol û ayînên din dimeşînin. 

Lê bi xweşî ve em dibînin ku ew 
siyaseta şaş û dijminkarane her- 
tim rastî nerazîbûna gelên zulm- 
lêkirî ên îranê hatiye û pêpkên 
deshilata lerzok a rejîmê hejan- 
dine. 

Lewra serkut û zordariya li dijî 
Yarsaniyan jî her çend tund û 
hovane be, ne tenê nikare dengê 
Yarsaniyan di geviyê de bife- 
tisîne, belkû wê hesta berxwe- 
dan û berbirûbûnê di hundirê 
wan de, bihêztir bike. Bêguman 
piştevanîkirina ji Yarsaniyan di 
vê qonaxa hestiyar de, erkeke 
neteweyî ye, û dikare rejîmê 
neçar bi paşekêşê bike. 


P iştî çûna Sehrarûdî bo 
Ewropayê, polîs û dezgehên 
pêwendîdar ên navdewletî 
ji aliyê PDKÎ ve hatin agehdarki- 
rin. 

Piştî agehdarkirina serdana Mi- 
hemed Ce’fer Sehrarûdî li welatê 
Swîsê nûneratiya PDKÎ li derveyî 
welat çendîn nûnerên parlemen- 
to û endamê hikûmeta Swîsê ji 
serdana vî bikujî aghedar kirin. 

Sehrarûdî ku navê xwe guheri- 
ye, û navê xwe kiriye Mihemed 
Ce’ferî, bi tawana terora Dr. Qa- 
simlo û hevalên wî ji aliyê dadge- 
ha bajarê Viyenê ve hukmê gir- 
tina wî hatiye dan, lê ew hukm 
heya niha jî radestî înterpolê ne- 
hatiye kirin. 

Sehrarûdî ji 3 heya 9’ê Octobera 
2013’an di civîna bajarê Jinêv, 
civîna parlemanterên cîhanê de 
beşdar bû, û nûneratiya PDKÎ jî 
bilez polîs û dezgeha dadweriya 
Jinêvê û polîsê federal agehdar 
kir, û li dijî çûna Sehrarûdî bo vî 
welatî sikalaya yasayî kir.Her- 
weha derheq çûna Sehrarûdî bo 
Jinêvê, gellek rojnameyan mijar û 
rapor û nûçr bilav kirin. 

di vê derheqê de Heftenameya 
Siyasî a binav û deng ya Otrîşê 
babetek bi navê "Sûçdarê serekî 
yê terorê Kurdan li Viyenê bê 
pirsgirik rizgar dibe", bilav kir ku 

di beşeke vê mijarê de hatibû: 
Sehrarûdî bi sûçê terorkirina Dr. 
Ebdulrehman Qasimlo û hevalên 
wî, 24 sal berî niha li Viyenê, huk- 
mê destbiserkirina navdewletî 
jêre hatiye birrîn. 

Navbirî çend rojan berî niha li gel 
heyetekî parlemana îranê het- 
ibûne welatê Swîsê, lê karî bi bê 
pirsgirk vî welatî bi cî bihêle. 

Di rastî de rêxistinekî binav û 
deng weke Yeketiya Navdewleti- 
ya Parlemataran bo vê nabe ku di 
pêwendî li gel kuştina mirovekî 
de navê vî bihê, lê vê carê yek ji 
nûnerên beşdarê konferansa vê 
rêxistinê, navê tawanbarekî tê, 
ku derheq kuştina sê Kurdan li 
Viyenê de, hukmê destbiserki- 
rina navdewletê jêre derket. Ev 


kese jî navê wî "Mihemed Ceiferî 
Sehrarûdî" ye. 

Herweha rojnameya "Die Tages 
Zeitung" ya Almanî jî derheq ser- 
dana Sehrarûdî bo Jinêvê weha 
nivîsand: "Sehrarûdî piştî ter- 
orkirina Dr. Qasimlo û hevalên wî 
li Viyenê karî di nav Sipaha Pas- 
daran a îranê de, postên bilind 
wergire, û bibe jineral. Piştre di 
sala 2007’an de hêzeke taybetî ya 
Amerîkayî hewla girtina navbirî li 
bajarê Hewlêrê de da ku serkevtî 
nebûn. 

Wê demê ew cihgirê Elî Larî- 
canî berpirsê Konseya Ewlehiya 
Neteweyî ya îranê bû. Piştre ku 
Larîcanî bû serokê parlemen- 
toyê Sehrarûdî kire berpirsê 
nivîsîngehaxwe. 
































Gelo paketa demokratîk li Turkiyê 

çareserî ye 


Rostem Cehangîrî 



H er weke haydar in, di Ne- 
wroza 2013’an de û piştî 
belavbûna nameya rêzdar 
Ocalan rêberê hepskirî yê PKK’ê, 
qonaxeke nû ji xebata tavgera 
Kurd li Kurdistana Bakûr derket 
holê. 

Wusa dihate xuyakirin ku hindek 
mijarên peywendîdar bi pirsa 
Kurd di navbera Ocala û dezgeha 
hevalgiriya Turkiyê (Mît) de hati- 
bûn gengeşekirin û hindekbiryar 
hatin dayîn. Hekî em lê binêrin di 
demeke kêm de piştî belavbûna 
nameya Ocalan, bêy yek û du, ji 
aliyê PKK'ê ve agirbesata yek alî 
hate ragehandin, û piştre dest 
avêtin vekêşandina hêzên xwe ji 
Kurdistana Bakûr ber bi Kurdis- 
tana Başûr. 

Şer li Bakûr sekinî û eva hey- 
amê salekê ye ku şer tune ye, û 
êdî termê gerîla û eskerên Turk 
bo nava bajar û malbatên wan 
nahên vegerandin. 

Eva jî digel pêşwaziya gelê 
Kurd û partiyên din berbirû bû, 
heta ji aliyê cîhana derve wate 
YE, Amerîka û welatên din jî 
hat pêşwazîkirin, heya niha her 
tiştek bi başî û di cihê xwe de 
birêve çû. Di vir de pirsyarek der- 
dikeve holê ku gelo pirsa Kurd çi 
bi ser de hat? Li Kuderê wê bas 
ji çareseriya pirsa Kurd bê kirin? 

Eva û gellek pirsyarên din ku 
me di dema xwe de û di helwêsta 
PDKÎ de ragehandin û hindek ji 
wan jî heta bi dilê hevalên me li 
Kurdistana Bakûr nebûn. Lê niha 
ev pirsyarên ku salekê berî niha 
me dikirin, rêberên PKK’ê dikin. 
Hevalên PKK'ê gellek bas ji çare- 
seriya demokratîk dikirin, lê tu 
caran kakila wê eşkere nedikirin 
û tenê bas ji çend mijarên weke: 

1. Bêtirkirina cihê jiyana 
rêberê wan Ocalan û yan jî ser- 
bestberdana wî 

2. Serbestberdana girtiyên 
KCK'ê 

3. Perwerdehiya bi zimanê 
zikmakî yan Kurdî 

4. Anînexwarê ya barajê, yan 


astenga ser rêya hilbijartinê 
Eva xwastekên aliyê Kurd bûn. 

Di hember de jî dewletê rage- 
hand ku tevî PKK’ê rûniştin çê 
nabin heta çekên xwe nedanên û 
axa Turkiyê bi cih bihêlin, wî çaxî 
wê pirsa çareseriyê dest pê bike. 
Piştre bi piropagendeyeke zaf hat 
îlankirin ku paketa demokratîk 
wê bê ragehandin. Piştre paket 
hat îlankirin û kakila wê jî hat 
eşkerekirin. Bendên ku di paketê 
de hatibûn, li gorî xwastekên Kur- 
dan û nirxa ku jêre hatibû dayîn, 
û bona çareseriya pirsa PKK’ê pir 
kêm bûn, lê berevpêşçûn di pirsê 
de tê mêzekirin. 

Di nava paketê de benda herî 
girîng nehêlana sirûda "Ez Turk 
im” di xwendingehan de rakirin 
ku ew yek guhertinek mezin di 
felsefeya avakirin dewleta Turki 
da bû, her çend ew yek biber- 
çaw kêm xoya bike lê girîng û bi 
bandûre. ya din jî baraja hilbi- 
jartinê ye. Bi hizra min di vir de 
Erdoxan bêhnfirehiyek zaf ji xwe 
nîşan daye, dibêje bibe %5 û yan 
jî her nemîne. 

di rastî de divêt ew du pîşniyar 
wate bibe %5, yan jî her nemîne, 
bi qazancê kurd e, hekî eva cîbicî 
be û bibe yasa, eva pêşkevtinek 
mezin e di sîstema hilbijartina 
Turkiyê de, ji ber ku eva as- 
tengeke mezin bû li ser riya Kur- 
dan û Kêmaniyên din di hilbijar- 
tinan de, li welatê Turkiyê. 


Paşan xwendina bi zimanê zik- 
makî di qonaxa lîseyî, yan paş 
nawendî, di xwendingehên tay- 
betî de. Li vir de eva ku Kurd 
dixwaze û heqê wê yê rewa ye, 
xwendina bi zimanê zikmakî ji 
despêkê heya qonaxên herî bilind 
e, lê mixabin me dît ku ev mijara 
girîn cardin hate paşxistin. Yan 
guherîna navê bajar û gundên 
Kurdistanê ku dema xwe dewletê 
hewil dida bi vî awayî demografi- 
yaya Kurdistanê biguhere, lê di 
vê pîlana xwe de serkevtî nebû. 

Ev xalên ku ketin ber bas û gellek 
tiştên din ku di paketê de hatibûn, 
gellek baş bûn û pêngaveke erênî 
ye, û Turkiyê di demokratîzekir- 
inê de hindek din dibe pêş û hêdî 
hêdî Kurd jî dibe ji rêyên yasayî 
ve bigîjin mafên xwe. Eva ku li vir 
hecwe û cihê rexne û gazindeyê 
ye li rayedarên Turkiyê, eva ye ku 
hêj ji fikriyet û hizrên şovênîstî 
derneketine. 

Nikarin bi xwe bidin seliman- 
din ku dibe Kurd jî weke netew- 
eyeke cuda ji Turkan e bijîn, û 
maf û azadiyên wan bi awayekî 
fermî bên dayîn, û weke bira bi 
hevre jiyana xwe bidomînin, û 
dujminatiya bi sedana sale ya di 
navbera gelê Kurd û Turk de bi 
dawî bînin û bibin welatekî bi- 
hêz ku bandora wan di herêmê 
de hebe. 

Çend gotinek tevî PKK’ê û BDP’ê 
û derdorên wan, gotineke pêşîn 
ya Kurdan heye ku dibêje "Te di 


nava şoyê de dorandiye, û niha di 
nav coxînê de daxwaz dikî". 

Hevalno! 

Niha hewce ye ku hûn dirêjiyê bi 
agirbestê bidin û bi tu awayekî 
destan bo çekan nebin. Zext 
û givaşa di çarçoveya yasa û 
pîvanên Demokrasiyê de bibine 
pêş, wusa hûn wê roj bi roj zê- 
detir nêzîkî xwastekên xwe bib- 
in, û zûtir û bêtir hûn wê di nava 
neteweya Turk û neteweyên din 
ên derdorê de dost û alîgiran bo 
xwe û tevgera Kurd peyda bikin. 

Tiştek din ku aliyê Kurd bi tay- 
betî PKK û BDP nabe ji bîr bikin, 
ev e ku xwe ji bikaranîna zimanê 
tirs û gefê biparêz in, û bas ji şer 
nekin. Bi baweriya me û gellek 
şirovekarên mijarên siyasî, vê 
carê di herêmê de şer bi qazancê 
tu aliyekê nabe, û heya bi zerera 
her du aliyan e, bi taybetî aliyê 
Kurd. Jiber ku di nava Turkiyê de 
zaf in evên ku niha jî dijatiya ça- 
reseriya pirsa Kurd û demokra- 
siya di nava Turkiyê de dikin. 

Eva ku rayedarên Turkiyê pên- 
gavê kîselî davêjin, hindek ji tir- 
sa mohafizekarên nava sîstema 
Turkiyê de ye, jiber ku gellek çal- 
ak in û dixwazin bi giştî vê piro- 
jeyê bisekinînin. 

Ji aliye din ve jî, pêşkevtinên 
Kurd di herêmê de baş in, bo 
mînak li Turkiyê pêşkevtinên baş 
bi dest hatine, lê kêm in, li Sûri- 
yê derdorên Kurdan hêdî hêdî 
rizgar dibin, lê gef û êrîşên li ser 
wan zaf in. 

Êrîşên hêzên terorîst bi 
piştevaniya dewletên herêmê û 
gellek aliyê din ên derdora Kur- 
dan. Lewra neyarên Kurdan li 
derfetê digerin ku êrîşên xwe bo 
ser Kurdan zêdetir bikin. Jiber 
ku guherînkariyên ku li herêm 
û welatên ku axa Kurdistanê 
dagîr kirine tên çavnihêrîkirin, 
bi qazancê Kurd û bi zerera wan 
dewletan in. 

Lewra gereke em vê yek baş fam 
bikin ku, nabe em nerehet bin û 
derfetan bo dujminên xwe bidin 
afirandin da ku êrîşên xwe bo 
ser deskevtên me zaftir bikin. 
Hekî em hişyar bin, derfet û 
guherînkariyên gellek baş bona 
Kurdan tên çavnihêrîkirin da ku 
xewnên bav û kalên Kurdan êdî 
bibin rastî û Kurd bigihîjin hêvi- 
yê xwe. 

Bîranînek ji 7 xebatkarên demokrat û goriyên 

berjewendiyan 

Kawe Behramî 

P DKÎ bi dirêjahiya xebat û 
tekoşîna xwe ya berde- 
wam di pêxema gehîştina 
bi berjewendiyên neteweyî - de- 
mokratîk ên xelkê Kurdistanê, 
berjewendiyên bilind ên netew- 
eya Kurd li tewahiya parên Kurd- 
istanê, li serweyî her cure ber- 
jewendiyeke teybetî û hizbî ên 
xwe daniye û di vê pêxemê de 
jî, amadeyî her cure cangorîtî û 
qurbanîdanekê bûye. 

Eva ku li vir cihê hûrbîniyê ye û 
di vê kurte basê de ez dixwazm 
îşarê pê bikim, bîranînek ji 7 
xebatkarên PDKÎ ye, ku di 28’ê 
rezbera sala 1375’an (Çiriya 
Pêşîn a sala 1996’an), bi awayekî 
neberpirsane û dijî pirensîpên 
mirovtewer û neteweyî, ji aliyê 
Tevgera Îslamî a Kurdistanê ve 
radestî Komara Îslamî hatin ki- 
rin. 

Hewraman li her du parên Kurd- 
istanê (Rojhilat û Başûr) her- 
tim qada xebat û berxewedan û 
qurbanîdanê bûye, xelkê vê de- 
vera xweşik a Kurdistana îranê, 
piştevanê xebatkarên demokrat 
bûne, û ji her derfetekê ku 
karîbin bi şikoyeke çiyayî, mer- 
tala berevanî ji man û hebûna 
neteweya xwe bûne. 

Piştî şoreşa gelên îranê, devera 
Hewranamê bi dirêjahiya çendîn 
salan, cihê heviyan û bêhnvedana 
kadr û pêşmergên PDKÎ bûye, û 
gellek caran xebatkarên Kurd- 
istana Başûr jî, di derfetên cur 
bi cur de bê arîşe û pirsgirêk bi 
hevre jiyane û, heta gellek caran 
bi awayekî piraktîkî di rewşên 
taybet û cur bi cur de jî, xelkê vê 
deverê û xebatkarên demokrat, 
hevkar û piştevanê parên din 
ên Kurdistanê bûne û, di hem- 
ber de çavnihêriya tu destxweşî 
û padaşekê ji wan nebûne û 
li ser hisaba xûşk û birayên 
beşên din ên Kurdistanê, hewla 
berevpêşbirina xebata Kurdista- 






na Rojhilat nedane û tu caran si- 
tratijî gorî berjewendiyên biçûk 
û taktîkên rojê nekirine. 

Bi liberçavgirtina vê ku de- 
vera Hewraman bi salan li jêr 
hêjmûniya hêza xwedîhêz a Şaho 
a PDKÎ bûye, gellek caran hêz 
û aliyên siyasî ên Kurdistana 
îraqê jî ber bi vê deverê dihatin 
û ji aliyê xebatkarên demokrat 
ve derfetek bo tewahiya parên 
Kurdistanê çê dibû, da ku tev alî 
bi awayekî dostane riftarê tevî 
hevdu bikin. 

Hesta pak û welatparîziya xebat- 
karên demokrat, û bi liberçavgir- 
tina derbazbûyiya kar û xebata 
hêz û aliyên Kurdistanî, di 28’ê 
Rezbera sala 1375’an (1996) de, 
parek ji pêşmergên PDKÎ piştî 
vegeriyan ji Hewramanê, li gundê 
Eneb a ser bi bajarê Helebçê, ber 
bi baregeheke Tevgera Îslamî a 
Kurdistanê diçin û, endamên te- 
vgerê bi serperestiya Enwer En- 
ebî, ji niyeta pakiya xebatkarên 
demokrat mifahê werdigirin û bi 
hêceta vê ku di rê de mandî bûne 
û dibe bona bêhnvedanê hey- 
amekî kurt li cem wan bimînin û 
piştî bêhnvedanê dikarin ber bi 
baregehên xwe bikevin rê. 
Xebatkarên demokrat jî herçend 


bi guman ve ji vê pêşniyara wan 
dinêrin, lê pêşniyara wan qebûl 
dikin, û mixabin ji sat û sewdaya 
Tevgera Îslamî û Komara Îslamî 
ya îranê haydar nebûn. 

Tevgera Îslamî pêştir pîlana 
îxaneta han tevî Komara Îslamî 
darêtibû, ev pîlana dijî mirovî û 
dijî neteweyî piştî amadekirina 
tewahiya rê û îmkanatên hewce 
bû sedema vê ku piştî çend dem- 
jimêran, 7 xebatkarên demokrat 
wate Erşed Rizayî, Mihemedezîz 
Qadirî, Daryûş îslamdûst, Yûnis 
Mihemedpûr, Mozefer Kazimî, 
Ednan Îsmaîlî û Me’rûf Sohrabî bi 
Sipaha Pasdarên Komara Îslamî 
li bajarê Pawê hatine tehwîldan. 

Bi vî awayî Tevgera Îslamî der- 
heq bi netewa Kurd li Kurdista- 
na Rojhilat û PDKÎ, tawana herî 
mezin encam da û ew tawan tu 
caran nahê jibîrkirin. 

Wî çaxî Deftera Siyasî a PDKÎ di 
daxuyaniyekê de serbarê hay- 
darkirina bîr û raya giştî û kom û 
komelên mirovdost, hişdarî dane 
Tevgera Îslamî û Komara Îslamî, 
û daxwaza parastina canê wan 
xebatkaran kir. 

Tevgera Îslamî haşa ji beşdarî 


di kiryareke weha qirêj û dijî 
neteweyî de kir. Di dawiyê de 
PDKÎ karî di pilaneke darêtî de 
yek ji wan xebatkaran bi navê 
Daryûş îslamdûst ji girtîgeha 
Komara Îslamî rizgar bike û, bi 
derbazbûna wî bikerên vê pîla- 
na dijemirovî bi taybet Tevgera 
Îslamî ji bîr û raya giştî re hatin 
eşkerekirin. 

Eva ku di vir de bo tev aliyekê 
eşkere ye ev e ku, ji aliyekê em 
dibînin ku siyaseta dirust û rast 
a PDKÎ di tewahiya qonaxan de, 
rê nedaye ku li ser hisaba Kurd- 
ên beşên din ên Kurdistanê, tevî 
rejîmên herêmê sat û sewda bê 
kirin û ji aliyê din ve, Tevgera 
Îslamî a Kurdistanê kesekî weke 
Enwer Enebî serbarê vê cinayet 
û îxaneta ku derheq bi gelê Kurd 
li Kurdistana Rojhilat kiriye, dike 
berbijêrê parlemênta Kurdis- 
tanê? Gelo dibe dadperwerî û 
îdalet li kuderê be? 

Di cih deye ku li gorî tewahiya 
pirensîp û yasayên navnetewî, 
berevankarên mafê mirov, 
dûreçûnê bo vê kêysê bikin û 
bikerên vê di dadgeheke dadper- 
werane de bigehînin cezaya karê 
xwe. 

Ya giring ew 
e ku dewleta 
Kurdî bê avaki 


Tirkiye ne li 
dijî Otonomiya 
Kurdên Sûriyê 


"Her têkçûnek 


li pêwendiyên di 


navbera Mîsr û 


Amerîkayê de, 
bandora nerênî 


li ser tewahiya 
Rojhilata Navîn 
dadinê". 



"Artêşa Mîsrê 
digel şerê paropa- 
gendeyî û direvan 
berbirû bûye". 



10’ê Octoberê roja cîhanî ya xebat li dijî 
cezaya darvekirinê 





S ala 2002’an rêkxirawên 
"Lêborîna navnetewî" û 
"lihevhatina cîhanî li dijî 
cezaya darvekirinê" bi merema 
nehêlana cezaya dijî mirovî ya 
darvekirinê, 10’ê Octoberê (10’ê 
Çiriya pêşîn) weke roja cîhanî a 
xebat li dijî cezaya darvekirinê 
diyarî kir. 

Piştî derbazbûna pitir ji 10 sa- 
lan bi ser diyarîkirina vê rojê, 
em dibînin ku bi xweşî ve her- 
çend di gellek welatên Rojavayî 
û pêşkevtî de, pitir ji çend dehik 
e ku cezaya darvekirinê nahê 
birêvebirin, lê di encama hewl û 
mandîbûnên rêkxirawên bere- 
vanê mafê mirovan li seranserî 
cîhanê, niha di 97 welatên cîhanê 
de bi awayekî yasayî cezaya 
darvekirinê ji holê hatiye raki- 
rin û herweha bi sedema givaşên 
navxweyî û derekî, bi awayekî 
piraktîkî di 36 welatan de jî 
cezaya han hatiye sekinandin û 
di 8 welatan de jî, cezaya darve- 
kirinê tenê bo tawanên pir giran 
tê diyarîkirin, bi giştî di cîhanê 
de tenê di welatên îran, Çîn, 
Amerîka, Erebistan û 27 welatên 
din, serbarê nerazîbûnên zaf ên 
navxweyî û civaka cîhanî, hêj 
cezaya han birêve diçe. 

Deshilatdarên Komara Îslamî 


internatidiial 
day ngainst tbe 
regi uw «f 
100.000 
eKecution 

www.for-abBtîe rwo rld.com 

- ArifVêlzî 


her di despêka dizîna berhem û 
samanên şoreşa gelên îranê, mê- 
toda darvekirinê bona tirsandin 
û jinavbirina cudahizrên xwe, 
kire serhêla siyasetên xwe ên 
binajoxwaz. Lewma me dît ku di 
komkujiyên dehika 80’î ya Zayînî 
de, bi hezaran xortên bêtawan ên 
gelên îran bi kindirê cehl û neza- 
niyê xendiqandin. 

Birêvebirina vê siyasetê bi 
awayekî sîstimatîk û darêtî li jêr 
navên cur bi cur bo jinavbirina 
çalakên siyasî û civakî ji aliyekê 
û ji aliyê din ve, darvekirina 
zarokên bin 18 saliyê û darveki- 
rina li cihên giştî û li ber çavên 
xelkê, bûye sedema vê yekê ku 
Komara Îslamî bi liberçavgirtina 
nifûsê, di pileya yekemîn a ceza- 
ya darvekirinê di cîhanê de cih 
bigire. 

Eva ku cihê hûrbîniyê ye ev e ku, 
piştî pêkanîna hikûmetê ji aliyê 
Hesen Rûhanî ve ku bi dewleta 
"Tedbîr û hêviyê" dihat pênas- 
ekirin, gellek kes û alî liser vê 
baweriyê bûn û niha jî her li ser 
vê baweriyê ne ku, îran ber bi 
demokratîzebûnê ve diçe û wê 
guherîn bi ser siyasetên wê li ser 
asta navxweyî û derve de bê, lê 


cinayetê ragirin, 
ne jiyanê 


berevajî derket, û me dît ku tenê 
di 2 heyvên despêka avabûna 
dewleta "Tedbîr û hêviyê" de, 
pitir ji 140 kesî di girtîgeh û cihên 
giştî de hatine darvekirin û eva jî 
vê rastiyê diselimîne ku, kindirê 
kujer yê darvekirinê di îranê de, 
tenê bi jinavçûna Komara Îslamî 
û cudahiya ol û dewletê di çar- 
çoveya deshilata siyasî a îranê de, 
ji Cerseqîlê û di odeyên îdamê û 
di pişt mîleyên yarîgehên werzişî 
de, wê bê xwar. 

















H inek caran divêt rewşeke 
weha pêk bê da ku nas- 
nameya rastîn ya hinek 
kesan, yan aliyan eşkere be, 
yan bi gotineke din rûyê xwe yê 
rastîn eşkere bikin. Ew rewşa 
ku dibe sedema vê ku ew di gel 
heqîqet û rastiyan berbirû bibin 
û lerizîna sitûnên koşka şik û gu- 
manên bixweçêkirî bibînin. 

Urmiye wekî yek ji bajarên Kurd- 
istanê her ji mêj ve wargehê bi 
hev re jiyana xelkên cur bi cur, 
bi olên cur bi cur ve bûye. Li rex 
Kurdên vî bajarî, Azerî, Asûrî, Er- 
menî, Cihû û peyrewên Ehlê Heq 
bi hev re jiyan kirine. 

Ji tu kesî veşartî nine ku ew ba- 
jar cihê jiyana Kurdan bûye, ew 
Kurdên ku rabihuriya jiyankirina 
wan di herêmên Mezopotamya 
û felata îranê de vedigere bo he- 
zaran salî berî niha, û bi awayekî 
mirov dikare de’îya vê hindê 
bike ku xelkên herî xwecihî ên vê 
herêmê bê guman Kurd in. 

Mirovên vê herêmê ew in yên 
ku wek çiya li hemberî bahoza 
jînosaydê û şîpelên xwînê de 
sekinîne û bi wan bahozan jinav 
neçûne. 

Dîrok û rûpelên rastîn ên wê, 
şahidê vê rastiyê ne ku Kurd 
ne kesên şerxwaz, û ne jî kesên 
êrîşkar bûne, belkî di warê be- 
revanîkirina ji welat û keram- 
eta mirovî ya xwe, şervanên herî 
navdar û di warê bergirîkirina ji 
nîştimana xwe her di serdemên 
kevnar de, navê wan li ser zar 
û zimanan bûye, û hertim xwî- 
na xwe goriyê mana netewe û 
nîştimana xwe kirine. 

Di wan rojên dawiyê de em 
şahidê hinek êrîşan li dijî Kurdên 
Urmiyê bûn. Vê carê ne ji aliyê 
şovenîzma nawendxwaz, belkî 
ji aliyê zarokê na xelef yê vê te- 
vgerê, wate tevgera pan turkîstî, 
ku yan dersxwanê xwengeha 
Axûndê canî Mele Hesenî û yan 
jî tewawiyetxwazên kirêgirtî ne. 



Urmiye û xwestekên şovenîstî ên hinek 

kesan 


Keyhan Yûsifî 



Hêceta wan jî posta parêzgariya 
parêzgeha Urmiyê û propagen- 
deya danîna yek ji Kurdan di 
vê postê de bû, Kurdek ku ne 
nûnerê xwestek û daxwaziyên 
neteweya Kurd e, belkî kesek e 
bi nasnameya girêdayîbûna bi 
tevgera bingehxwaz a hikûmetî. 

Destên pişt perde cardin 
toyê nakokiyê çandin û hinek 
şevnameyên faşîstî di nava ba- 
jarê Urmiyê de bilav kirin. Ew 
şevnameyên ku fetwaya biyom 
ya cîhada Xomeynî li dijî netew- 
eya Kurd di destpêka şoreşê de 
tîne bîra me. 

Ew şevnamenûsên ku li hemberî 
hişikbûna gola Urmiyê û guherî- 
na wê golê bi çavkaniyên xwê, re- 
het û asûde rûniştine, û heta tenê 
amade ninin ku peyva "gazinde" 
li hemberî zuhabûna gola Urmiyê 
de bi kar bînin, niha çi qewimiye 
ku dîsan şûrê cesûriya xwe li dijî 
xelkê Kurd derxistine? 

Ew Kurdên ku bê guman mez- 
tirîn goriyên cînayetên rejîma 
nawendxwaz in. Kurd û netew- 
eyên din ên akinciyê urmiyê û bi 


taybetî Azerî bi sala ye ku di vî 
bajarî de bi hev re jiyanê dikin, û 
Kurdan jî tu carî êrîşî ser mafên 
wan nekiriye. 

Lê gelo çima şevnamenûs Ur- 
miyê jî wekî Kerkûk û Qerebaxê 
dihesibînin, ew yek eşkere ye û 
mirov dikare ji du dîtingehan ve 
bersiva vê pirsê bide. 

Ya yekemîn ew e ku ew şêweya 
propagendeyê hemen siyaseta 
kevn ya "Nakokî û netebahiyê 
bêxe navberê û bi xwe jî deshi- 
latdariyê bike" ye, ku bi salan e 
di gotara navendxwaziyê de ew 
yek xûya dike. Yan jî nûserên 
wan şevnamenûsan xwe baş nas 
dikin û bi baştirîn şêwe, faşîzma 
cihgirtî di mejiyê xwe de zelal û 
eşkere kirine ku di rastî de ew 
şêwe dîtingeha di cîhana îro de 
ne tê qebûlkirin, û ne jî akinciyên 
Urmiyê çi Kurd û çi jî xeyrî Kurd 
vê yekê qebûl dikin. 

Lihevhatina di navbera Komara 
Kurdistan û Hikûmeta Netew- 
eyî ya Azerbaycanê di sala 1325 
(1946) de, paradaymeke bona 
bi hev re jiyana Kurd û Azeri- 
yan di Urmiyê û bajarên din ên 


Kurdistanê de, ku ji bilî Kurdan 
xelkekî din jî tê de jiyan dike. 
Ji bilî vê yekê baskirina ji her 
cure gelaleyeke tewawxwazane 
tenê dikare gumanek be ku me- 
jiyê afirînerê vê gelaleyê di nava 
cîhana xewn û xeyalan de bihêle. 

Her pêngavhilgirtinek di warê 
bidestveanîna mafê neteweyên 
belengaz û zulimlêkirî di îranê de 
û demokratîzekirina hikûmetê 
bê guman hewcehî bi hevkarî 
û lihevkirinê û bi fermînasîna 
mafên yektir e, ji bilî vê yekê tu 
îdiayek nikare bibe xwestekek 
rewa û encameke pozetîv hebe. 

Aştiya erênî bo neteweyên ak- 
incî di îranê de pêwendiyeke du 
alî di gel tabkirina hevdu heye û 
ew tabkirin nikare bi berçavne- 
girtina mafên destpêkî ên aliyê 
hember bihê cîbicîkirin. Li ser 
vê bingehê reftar û helwesteke 
weha tenê dikare avê berde ser 
aşê hikûmeta navendî, û temenê 
deshilata gotara navendxwaz 
dirêj bike. 


















A 

Iran û Sûriye û Konferansa Jinêva 

duyemîn 


Mo'tesem Noranî 


P êwendiyên îran û Sûriyê 
vediger in bo berî şerê îran 
û îraqê, bi taybetî di dema 
şer de wekî du hevalbendên si- 
tratejîk hevkariya îran û Sûriyê 
berdewam bû. Hêdî hêdî di wan 
salên dawiyê de ew pêwendî 
gihîştine kopka xwe. 

Pêkanîna bereya berxwedanê ji 
aliyê îran û Sûriye û hizbullaha 
Lubnan û piştevaniya rasterast 
ya îranê ji Sûriyê û Hizbullahê 
beşek ji vê sitratejiyê ye ku îran 
bona bihêzkirin û dirêjîpêdana 
deshilata xwe dijî Amerîka û Ro- 
java û Îsraîlê mifahê jê distîne. 

Piştî serhildanên Buhara Erebî û 
şerê navxweyî yê Sûriyê, îranê bi 
eşkere helwesta xwe diyarî kir û 
bergirî ji rejîma Beşar Esed kiri- 
ye û neyarên rejîma Esed jî weke 
terorîst binav kirine, û ji riya Hiz- 
bullahê ve çek û teqemenî û ala- 
vên şer şandine Sûriyê û helwes- 
ta wê zelal e. 

Lê piştî hilbijartina Hesen 
Rûhanî weke serkomarê îranê, 
piraniya çavdêrên siyasî li ser vê 
baweriyê bûn ku Rûhanî dikare 
hem di siyaseta derve û hem jî di 
navxwe ya îranê de, guherînên 
berçav pêk bîne. 

Di rastî de Hesen Rûhanî du as- 
tengên sereke li ser riya wî hene. 
Ya yekemîn deshilata bê gotin ya 
Elî Xamineyî rêberê îranê ye, û 
ya din jî deshilata Sipaha Pasda- 
ran e, lewra zehmet e ku Ruhanî 
bikare balansa di navbera wan 
du deshilatan de ragire û karên 
xwe ber bi pêşve bibe, ji ber ku 
Sipaha Pasdaran a şoreşa îslami- 
ya îranê dewletek taybetî di 
nav dewleta îranê de pêk aniye. 
Rêkxirawên taybet bi xwe hene 
û bi ser şademara aboriya îranê 
de zal e. 

Ji vê yekê jî girîngtir tayê derve 
yê Sipaha Pasdaran e ku wekî 
Sipaha Quds hatiye naskirin û 
weke kolonî û jêr destê îranê 
dinihêre îraq, Lubnan û Sûriye û 


bi tewahî xwe xistiye nava wan 
welatan de, û destêwerdana di 
nava karûbarên wan de dike, û 
bi vî awayî li îranê hinek belge 
di dest de hene ku li hemberî 
Amerîka û Îsraîlê mifahê ji wan 
distîne. 

Heta rêber jî piştî gotûbêja tele- 
fonî ya Hesen Rûhanî tevî Obama 
nerizayetiya xwe eşkere kir, bona 
vê ku nîşan bide tenê ew dikare 
axavtina dawiyê bike, û Rûhanî 
bê deshilat e. 

Digel vê yekê jî Rûhanî jî di warê 
siyaseta îranê û karûbarên Derve 
de, bi taybetî di warê Sûriyê de 
her vê yekê dibêje ku pêştir ha- 
tine gotin, û heya niha tu tişteke 
nû negotiye. Ji aliyeke din ve 
mirov nikare weha bi hêsanî 
çavnihêrê vê be ku Rûhanî bikare 
siyasetên derve ên îranê bigu- 
here. Di vir de pirsyarek tê holê, 
gelo wî di bingeh de bawerî bi re- 
forman heye yan tenê eva qise ne 
ku dike?. 

Guherîna siyasetên derve ên 
îranê derheq Sûriyê û îraq û 
Lubnan û welatên Kendavê û 
Yemenê herwisa hêsan nine. 


Jiber ku Komara Îslamî bi dirê- 
jahiya 35 sal temenê xwe kar 
dike li ser wan dewletan û ji rêya 
Hizbullaha Lubnanê ve dest dixe 
nav karûbarê Sûriyê û dirêjiyê bi 
kuştara xelkê zulmlêkirî yê wî 
welatî dide. 

Opozisyona Sûriyê, îranê bi ali- 
yeke şerê navxweyî li Sûriyê di- 
zane. îran bi awayekî çalak nako- 
kiyek kûr û berbilav dixe navbera 
Şî’e û Suniyên welatên herêmê û 
bona hilweşandina wan welatan 
bi berdewamî bername û pîlanan 
dadirêje û ev siyasete jî rasterast 
di xizmeta Îsraîlê de ye. 

Şerê navxweyîyê Sûriyê gehiştiye 
qonaxeke pir metirsîdar e. Kar- 
bidestên paye bilind ên Komara 
Îslamî li ser vê baweriyê ne ku, 
şerê malwêranker ê Sûriyê dibe 
li ser destê îranê bi dawî bê. Heta 
niha ku qirare di heyamê çend 
rojên din de konfransa Jineva 
duyemîn birêve here. 

"Dibêjin konfranasa han bê 
beşdariya Komara Îslamî tu en- 
camek nabe û Komara Îslamî 
weke yek ji welatên girîng ên 
herêmê dikare bandorek berçav 


hebe. îran dikare di herêmê de 
dawiyê bi xwînrêjandin û kuştarê 
bîne. Kêşeya Sûriyê bê hevkarî û 
piştevaniya îranê çareser nabe". 

Rast e ku karbidestên îranê 
dibêjin hebûna îranê di konfi- 
ransa Jinêva dûyemîn de hewce 
ye, lê Amerîka dibêje ku îran bi 
şertekê dikare di vê konfransê de 
beşdariyê bike ku encamên kon- 
fransa Jinêva yekemîn ku roja 
30.06.2013 hat lidarxistin qebûl 
bike. Ew jî ev e ku kêşeya Sûriyê 
ji rêya dîplomasiyê ve bê çare- 
serkirin û di demeke nêzîk de 
dewleteke nû bê avakirin û Beşar 
Esed tê de beşdar nebe. 

Eva di demekê de ye îran tu 
dewletekê qebûl nake ku Esed 
tê de beşdar nebe. Heta xanima 
"Marî Harf" berdevka Koşka Sipî 
ragehand ku îran wî çaxî dikare 
beşdar be ku kakila rêkkevtin- 
nameya Jinêva yekemîn qebûl 
bike. Ji aliyek din ve dijberên 
Esed bi mercekê beşdariyê di 
konfransê de dikin ku biryara 
vêdebirina Beşar Esed yek ji 
xalên vê be. 

Çavkanî: www.economist.com 










Hevpeyvîn: Arif Vêlzî 

Q adir Îbrahîmî naskirî bi 
Mamosta Qadir kurê Xi- 
dir, sala 1346’an(1967) li 
gundê Bêwran a Serê, ser bi ba- 
jarê Serdeştê tê dinê. 

Qadir Îbrahîmî derheq nasiyariya 
xwe û PDKÎ weha dibêje: "Sala 
1358'an(1979) min li xwending- 
eha şevê li Rebetê ders dixwend, 
wî çaxî bajarên Kurdistana Rojhe- 
lat di destê Komara Îslamî de bûn 
û gund û çiyayên Kurdistanê jî di 
destê PDKÎ û hêzên din ên Kurdî 
de bûn. 

Mamê min bi navê Mihemed 
Îbrahîm di gundê me de kadrê 
navçê bû, û Yekîtiya Lawan 
ava kiribû. Rojekê dema em li 
xwendingehê vegeriyane mal, 
mamê min daxwaz ji dersxwanên 
Bêwrana Serê kir ku di Yekîtiya 
Lawan de ku wî çaxî bi "Rêkxi- 
rawa Cewanan” dihat naskirin 
kar bikin, me daxwaza wî qebûl 
kir û dest avête karê rêkxistinî û 
piropagendeyî. 

Piştî du salan, wate di sala 
1360’an(1981) de, ez di dewreya 
kadriya Lawan de beşdar bûm, û 
piştî midehekê dîsan di dewreya 
"Terbiyet Mo’elimî’’ de beşdar 
bûm û di gundên derdora Serdeştê 
de min dest avête wane gotinê, û 
ez bûme mamostayê şoreşê. Bi vî 
awayî min PDKÎ naskir”. 

Mamosta Qadir tevlîbûna xwe bi 
PDKÎ re weha tîne ziman: "Sala 
1362’an(1983) piştî xwe rêkx- 
istinek baş Komara Îslamî êrîş anî 
ser gundên Kurdistanê û cardin 
gund dagîr kirin. Se’îd Kwêstanî 
ku wî çaxî berpirsê Komîte 
Şaristana Serdeştê bû, civînek li 
avahiya komîtê de pêk anî û têde 
ragehand ku, gund ji dest me der- 
ketin û me tu xwendingeh neman 
ku hûn têde waneyan bêjin, lewra 
ez daxwazê ji we dikim ku, herkes 
dixwaze bibe pêşmergê partiyê û 
her kes jî naxwaze dikare vegere 
mala xwe. 

Tenê min û Husên nazdar û kes- 
ekî din daxwaza komîtê qebûl kir 
û bi awayekî fermî jî, ji wê rojê ve 
ez bûme pêşmergê PDK îranê". 
Qadir Îbrahîmî roja her xweş a 
jiyana xwe weha tîne ziman: "Ce- 
jna Newroza sala 1368’an(1989), 
li hola giştî a PDKÎ li Bolê ama- 
dekarî bona cejnê hatibû kirin, 
Dr. Qasimlo hat û peyamek ji 
pêşmergan re pêşkêş kir û got, 



Qadir Îbrahîmî di hember de jî 
roja herî nexweş a jiyana xwe 
weha tîne ziman: "Em li hola giştî 
a Komîte Şaristana Serdeştê li 
"Kunemar”ê bûn û firavîna me 
goşt bû, ji nişkê ve RDKÎ mûzîkek 
xemgîn belav kir û bi dû re nûçeya 
birîndarketina Dr. Qasimlo 
xwand, wê rojê tu kesî firavîn nex- 
war û her kesekî di cihê xwe de 
rondikên hesretê barandin, ew roj 
gellek nexweş bû û tu carî ji bîra 
min naçe û herdem weke fîlmekê 
tê pêş çavên min”. 

Mamostayê şoreşê Qadir Îbrahîmî 
derheq jiyana xwe ya hevpar 
dibêje: "Sala 1383’an(2004) li 
"Zewiye Sipî”(Nawenda 2'ê y a 
Kurdistanê), min tevî xanima 
xwe Xanzad ku Kurdê Kurdistana 
Başûr e, jiyana hevpar pêk anî, û 
berhema jiyana me jî du kur in”. 



rojnamevanekê li 
bajarê Mihabadê 
ji min pirsyar kir 
ku hûn kengî wê 
vegerin Kurdis- 
tana xwe? Min 
jî di bersivê de 
got, 25 salên 
din. Lê niha 
ez mizgîni- 
yê didim 
we ku, 
em wê 
di de- 

mek f/ 

. 


^ //, 


Gellek 

kadr 


gellek 

kurt de car- < . 

din vegerin ser 
axa xwe û bi azadî ji- 
yana xwe bidomînin. 


peşmerge 
ji armanca 
gotinên Dr. 
Qasimlo fam 
nekirin, lê min 
zanî ku mer- 
ema wî gotûbêj 
û danûstan tevî 
Komara Îslamî 
bû. Mixabin bo 
wan gotûbêjan 
çû û tu carî bi 
saxî venegriya 
Kurdistanê. 


Newroza wê salê roja herî 
xweş a jiyana min bû, jiber ku 
min yekem car bû rêberê xwe 
didît û herweha mizgîniya vegeri- 
yanê jî da me”. 


Mamosta Qadir di peyamekê de ji 
Partiya Demokrat û xelkê Kurdis- 
tan re dibêje: "Remza serkevtina 
me di yekrêzî û yekgirtina me Kur- 
dan de ye, lewra ez di despêkê de 
daxwazê ji xelkê Kurdistanê dikim 
ku hertim yekgirtî bin û yekrêziya 
xwe biparêzin û paşan daxwazê ji 
PDKÎ dikim ku her weke di dîroka 
avabûna xwe de selimandiye ku 
hertim berjewendiyên xwe gorî 
berjewendiyên giştî û netewî 
kirine, niha jî bona yekxistin û 
yekrêziya Kurdan, hewla lihevha- 
tin û yekrêziyê di navbera hêzên 
Kurdistana Rojhilat de bide”. 

Mamosta Qadir bi vê gotinê 
hevpeyvîna xwe bi dawî tîne: " Ez 
weke xwe vê karê rojnameya Agirî 
bi karek baş û zêrîn dinirxînim û 
hêvîdarim ku medya û belavokên 
din ên partiyê jî karek weha bikin 
û rêzê ji xebat û berxwedana 
pêşmergên dêrîn bigirin". 


Qadir Îbrahîmî û hevjîna wî 

Roja cîhanî ya nehêlana hejariyê 


— HîwaMîrzayî 


J iyana xweş û bidestxistina 
xwarinên baş û şiyana kirînê, 
yek ji mafên herî despêkî ên 
her mirovakî ye di civakê de, lê 
mixabin niha parek berçav ji ak- 
inciyên cîhanê bi sedema heja- 
riyê dinalînin û dahata rojane ya 
wan pişka dabînkirina xwarinek 
baş nake. 

Herçend di dehsalên derbaz- 
bûyî de bona jinavbirina hejariyê 
hewlên berçav hatine dayîn, lê 
li gorî gotinên "Cîm Yong Kîm” 
berpirsê banka cîhanî, nêzîk bi 
1 milyard û 300 milyon kes ku 
400 milyon ji wan zarok in, di bin 
ewqasê hejariyê de dijîn û nêzîk 
bi 7 milyon zarok jî ku temenê 
wan di bin 5 saliyê de ne, salane 
canê xwe ji dest didin. 

Zêdebûna hejariyê di civakê de 
vedigere ser siyasetên nebaş û 
ne zanistî ên deshilatdarên bi ser 



civakê de û, welatê îranê jî ku yek 
ji wan welatan e ku di warê jêrxa- 
na aborî de, welatek dewlemend 
e û bi sedema hilkevta coxrafî 
û rewşa seqayê ve, dikare bibe 
welatekî torîstî û geştiyarî û eva 
jî dikare bibe sedema dahatek 
zaf bo xelkê wê, lê siyasetên ne 


zanistî û nebûna programên ser- 
demiyane ên aborî û herweha 
dizîn û bi talanbirina dahata pet- 
rola îranê ji aliyê deshilatdaran 
ve û, alîkariyên berçav ên Ko- 
mara Îslamî ji hêzên binajoxwaz 
û terorîst re û, herweha hew- 
ldan bona bidestxistina çekên 


etomî û dijatî tevî cîhanê, bi 
taybet welatên rojavayî û li ser- 
veyî hemûyan welatê Amerîkayê 
bûye sedema vê ku, hisarên aborî 
bi ser îranê de bên sepandin û 
hêla hejariyê bi awayekî berçav 
bilind be. 

Li gorî nawenda amara îranê, 
rojane 48 milyon kes di îranê de 
mûçeyek kêmtir ji 4 hezar û 300 
Tûmenî werdigirin û herweha 
nêzîk bi 10 milyon Îranî jî di bin 
ewqasê hêla hejariyê de ne, û 
nêzîk bi 30 milyon kes jî bi destê 
hejariyê ve dinalin. 

Eva di demekê de ye ku li gorî 
çavkaniyên olî, gerek dahata 
welat bê ferq û cudahî di navbera 
takên civakê de bê parvekirin, lê 
weke em dibînin dahata îranê ji 
aliyê bandên mafiyayî ên weke 
Sipaha Pasdaran û karbidestên 
payebilind ên rejîmê ve tê birin 
û para xelkê îranê jî ji vê dahatê, 
tenê hejarî û bêçareyî ye. 


Bêkariya pitir ji sê milyon kesî bûye 
sedema kirzê di îrane de 



N ûçegehaniya Mêhrê ragehand ku li gorî amarên dawiya 
sala 1391'an(2012), nêzîk bi sê milyon bêkar di îranê de 
hene, ku ji vê rêjeyê nêzîk bi 1 milyon û 300 hezar kes 
xwendekar û derçûyên zanîngehan in. 

Eva di demekê de ye ku wezîrê kar yê Komara Îslamî eşkere kir ku 
%43 ji xwaziyarên damezirandinê di îranê de, derçûyên zanîngehan 
in û eva jî bûye sedema kirîza bêkariyê di îranê de. 

Herweha nawenda amara îranê ragehand ku, di heyamê serkomari- 
ya Ehmedî Nijad de, navbera nirxa bêkariya lawan û nirxa bêkariya 
giştî di îranê de %10 bûye. 


Şer û birçîbûn sedemên awarebûna 


xelkê Sûriyê ne 



end fitwayek Olî, ku li mizgewtên derdora bajarê DÎmEşqê 
li bin destê Opozisyonê derçûn, rê didin ku ev goştên ku di 
Ola îslamê de heram kirine, bixon. 



Di şirîtek Vîdyoyî de ku di vê dawiyê de hatiye bilavkirin, hejmarek 
kesên olî dêjine xelkê derdora bajarê Dîmeşqê ku bo nehêlana 
birçîbûnê rê didin ku goştê pişîk, Se û Ker bixon. 

Ev fitwa bi sedema wê ye ku ev devere di bin destê Opozisyonê de 
hertim ji aliyê hikûme ve tê bombebaran kirin ku ev jî dibe rêgir li 
hember gihîştina xwarin û pêdviyên rojevê bo xelkê vê deverê. 

Kesê olî dêje ku fitwaya wan wek daxwazeke alîkariyê ye ku hemû 
cîhan bo wan alîkarî bişînin û dêjin heke rewşa han bi vî awayî dom 
bike, bi vî awayî zîndîwer jî neçar in ku goştê miriyan bixon 















Hevpeyvîn: Îdrîs Sitwet 


Pirs: Ferzane Xosrewî kê ye? 

Bersiv: Ez Ferzane Xosrewî (Rê- 
jaw) keça şehîd (Behram Xosrewî) 
xelkê Kurdistana rojhelatê li baja- 
rokê Serpêlzehaw ser bi parêzge- 
ha Kirmaşan im û niha xwendekar 
im li Zankoya Selahdîn li beşa Kev- 
narnasiyê. 

Pirs: Dibe tu di despêkê de, bo 
me hindik basa jiyana Edebiya 
xwe bikîy? 

Bersiv: Ez dikarim bêjim cûrek 
hîs û xwest û îradeyek di hûndirî 
mirov de heye ku dibe handanek 
bo livlivîna xwestik û şiyanên 
mirovan, ku dibe di her mirovekî 
de bê çavnihêrîkirin. 

Jiyana huneriya min di penaberiyê 
de serî hildaye û tevlî cîhana huner 
û rengan bûye. 

Di kempekê de ku xincî bedbex- 
tiyê pir zehmet bû ku çavnihêriya 
jiyanekê hatiba kirin ku bêhna 
jiyanê lê hatiba, pir zehmet bû 
ku çavnihêriya hêvî û xwestekan 
hatiba kirin ku xendiqiyê destê 
vê jiyanê bû di hundira kesan 
de, bi zarokînî tevî domandina 
niviya temenê xwe, tevî cîhanek 
din nasiyar bûm, cîhanek ji reng, 
tewawkerên beşekê bû li jiyana 
min. 

Ev hunere hin din weha li min 
kir ku zal bim li ser zehmetiyên 
jiyanê ku min hêviyek hebe bo 
pêşerojê. Hingî têgihîştim ku hun- 
er tewawkerê jiyanê ye, huner yanî 
jiyan. 

Pirs: Çavan û kengî tu tevlî cîha- 
na wênekêşanê bûyî û Tu tiştek 
bû sedem ku tu bibî wênekêş? 

Bersiv: Ez di zarokî de hînî hun- 
er û şêwekariyê bûm, ev jî bi vê 


sedemê ku bavê min di vî warî 
de dest rengîn bû û weke mamo- 
stayekî bandora xwe li ser min 
hebûye û bû sedema vê ku ez tevî 
cîhana hunera şêwekariyê nasiyar 
bim. 

Ji aliyekî din jiyana awaretiyê jî hin 
din moral da min ku ez bikarim 
karê xwe ê hunerî bidomînim, 
çimkî tenê rêyek bû ku min di- 
karî xemên hundira xwe û jiyana 
awaretiy xwe ji rêya Tabloyên xwe 
ve nîşan bidim. 

Pirs: Heya niha te çend 
pêşangeh di kurdistanê de ve- 
kirine? 

Bersiv: Heya niha min nêzîkî pênc 
pêşangeh vekirine. Min bi alîkari- 
ya Yekîtiya ciwanên PDKÎ kariye 
du pêşangehan vekim, û herwûsa 
bi alîkariya rêkxirawa Yekyetiya 
Jinan (Xaneqîn) pêşangehek û 
li kolêja edebyatê li zankoya Se- 
lahedîn pêşangehek û dawîn 
pêşangeh jî li sentera Gencên Koyê 
bû. 

Pirs: Çalakiyên te ên 

wênekêşanê heya çi qasî di nav 
civakê de bandor hebûye? 

Bersiv: Şik di vê de nine huner her 
di kevn de dewr û bandora xwe li 
ser mirovan hebûye. 

Heke em mêze bikne tabloyên 
kesê şêwekar, em dikarin ji rêya 
tabloyan bi hêsanî heya qasekê 
hundira xwediyê hunerê bixwînîn 
û berevajiyê kesekî hozanvan ku 
ji rêya helbestên xwe ve ya di dilê 
xwe de eşkere dike 
Ez jî weke keçeke şêwekar di- 
karim bêjim tabloyên min bûne 
nsname û teibîrek bo hundira min. 

Xincî vê ku min ciwaniyek taybetî 
ji rêya tabloyan ve bexşiye derdora 
xwe û min kariye wan dilxweş bi- 
kim, hin din jî bûme sedema vê ku 
zêde kesan bi dîtina tabloyan han 
bidim ên ku hez ji vî karî dikin. 

Pirs: Dibe wênekêşek çi taybet- 
mendî hebin? 

Bersiv: Ev hunera ku heye, bi milkê 
xwe nezane belkî ew tablo milkê ci- 
vak û neteweya wî ye. Hunera xwe 
li xizmeta xelkê xwe danê û çavni- 
hêrî û rexne û pêşniyarên derdora 
xwe qebûl bike û bikare bi xalek 
reş li ser kaxeza sipî dilxweşiyê 
bêxîne dilê pir kesan. 

Pirs: Bi bawera te çima jinên 
kurd bi awayekî hewce nekarîne 
tevlî hunerên han bin? 


Gotinên 

Pê§înan 



Bersiv: Derheq têkelnebûn û 
nêzîknebûna pêdivî ên jinên kurd 
bi hunera şêwkarî, renge çend 
sedemek hebin ku bûne rêgir di 
hember wan de, aliyên civakî di ci- 
vaka me de ku zaf tişt bo vê yekê 
dibin ku mirov mifahê jê werbigire 
ku di civaka me de bi "Eybe” diza- 
nin, huner jî yek ji wan aliyane ku 
bi eyb û qedexe û karek guneh tê 
zanîn. 

Pirs: Tu di cîhana wênekêşanê 
de fêrî çi bûyî? 

Bersiv: cîhana wênekêşanê ez 
hînî wê kirim ku huner afirandin 
ji alî xwezayê ve ye, û tewawkerê 
beşekê ji jiyana her mirovekê ye, 
hunera şêwekariyê û rengdan bi 
jiyanê ye, û cîhaneke ji reng, ku her 
yek ji wan rengan mana û bêhna ji- 
yanê ji wan tê û weha li min kiriye 
ku ez vê cîhanê li dîtingeha huner 
ve mêze bikim. 

Pirs: Gelû tu wênekêşanê di 
nava civaka kurdan de di çi as- 
tekê de dibînî? 

Bersiv: Her çend hunera 

wênekêşanê pêka hunerên din di 
astekê baş de nine lê serbarê vê jî 
di civaka Kurdewarî de me kesên 
birûmet û hunermendên mezin 
hene ku di warê şêwekarî de 
şaraza û hêjayê wê ne ku rêz jiwan 
bê girtin. 


Pirs: 

çine? 


Pilanên te bo pêşerojê 


Bersiv: Bi vê hêviyê ku heke 
alîkariya min bê kirin min piroje 
bo pêşrojê hene ku şêwazeke din 
bi hunera şêwekariyê zêde bikim 
ku cudatire ji caran û karê "Biz- 
mar” bikim û li cihê rengan, biz- 
marê bi kar bînim û karê bizmarê 
jî taybet dibe bi kesayetiyên bi- 
navûdeng ên kurd. 


Dijminê aqilmend ji hevalê 
xayin çêtir e : 

Dijminê aqilmend li gor jiyanê 
difikire û herwiha mirov jî biaqil 
bifikire mirov dizane dê dijminê 
mirov çibike. Lê dijminê herî 
mezin ku li ba mirov xuya bibe û 
xayîn be,jixwe mirov dibêje heval 
e, lê mirov nizane dê xayîntiyê 
bi mirov bike. Herwiha di nava 
mirov de kli mirov dixe. 

Dijminê ardûyê xwe dostê 
nanê xwe ye: 

Ardû ji bo nan çêbibe mirov wî 
dişewitîne,dema nirov ardûyê 
xwe pir bişewitîne tê wê wat- 
eyê ku mirov li tenduristîya xwe 
miqate ye an mirov ardûyê xwe 
dişewitîne ji bo nanê xwe ye. 
Dema mirov mesrefê bike di ji- 
yanê de jî heke mirov wê mesrefê 
jibo bingeha tiştekî bike baş e û 
mirov çiqas mesrefê an xebatê 
bike baş e. 

Dijminê bava nabin dostê 
lawa: 

Ev gotineke feodalî ye. Jibo dozên 
xwînî hatiye gotin. Mirovek di- 
jmine bavekî be jixwe nabe dostê 
lawê wî jî. Kî dibe bila bibe ji di- 
jminre law bav ap pismam yek e. 

Dijminê biaqil ji dostê bêaqil 
çêtir e: 

Dostê bêaqil mirov li teşqeleyan 
diqewimîne û sûdeya wî ji mirov 
re tune ye.Lê dijminê biaqil mirov 
dizane wê çibike ,herwiha di- 
jminê biaqil li gor rê û rêbazên 
jiyanê tevdigere. 

Dijminê dijwar ji dostê xayin 
çêtir e: 

Ev jî wekî dijminê aqilmend ji 
dostê xayîn çêtir e. Lê hinekî cû- 
datî tê de heye.Wekî ku dijminê 
pir dijwar be mirov jî xwe li him- 
ber wî dijwar dike an mirov li gor 
wê yekê devdîrên xwe çêdike. 

























Rûberê şaristana Dêhloran 
6229 KM e, ku yek ji sê ya rûberê 
hemî parêzgehê pêk tîne û pira- 
niya rûberê vê şaristanê jî deşt 
e, wek Deşta Berteş, Dêhloran, 
Beyat, Mosiyan û Deşta Ebas 
û axa vê jî baş e bo cotkariyê, û 
zêde av jî heye, û çendîn rûbar jî 
ji vê deverê re derbaz dibin, wek: 
Rûbarê Duborc, Mîme, Semîre 
(Kerxe), Sêglan, Doşe, Nîzar û 
Çîxab û av û hewayê vê deverê 


pir xweş e. 


Ş aristana Dêhloran yek ji 
şaristanên parêzgeha îlamê 
ye û nawenda vê şaristanê 
jî Dêhloran e. Şaristana Dêhloran 
ji sê bexşan pêk tê bi navên: 

1- Bexşa Merkezî 

2- Bexşa Zerînawa 

3- Bexşa Mosiyan 
Li gor serjimêriya sala 1390'î 
(2011) heşîmeta vê şaristanê 
66.399 kes bûye û Şaristana 
Dêhloran ji rojava tevî dewle- 
ta îraq, ji başûr tevî parêzge- 
ha Xûzistan, ji rojhelat tevî 
şaristana Abdanan, ji bakûrê 
rojhelat tevî şaristana Bedre, ji 
bakûr tevî şaristanên Melikşahî 
û Mêhran hevsînor e û akinciyên 
vê şaristanê kurd in û bi zimanê 
kurdî û bi devoka Lorî dipeyvin. 


Şaristana Dêhloran derbaz- 
bûyek kevn heye û yek ji deverên 
herî girîng yê parêzgeha îlamê 
ye û ev bajare û deverên derdora 
vê wek Elîkûş, Çixa sifîd, Mosiya 
û Zerînawa ku derbazbûyek zaf 
kevnar heye û şûnwarnasan tenê 
kariye hindik ji raz û remzên vê 
deverê eşkere bikin, ji ber ku 
pir deverên din wek Gurgowro, 


Vekolînên ku di vê deverê de 
hatine encamdan, nîşan dide ku 


Kelate û kelha şewaq û cihên din 
di vê deverê de ku di warê dîrokî 


de pir giranbûhaye û pêdivî bi 
vekolînek bingehî heye û pira- 
niya şûnwarên vê deverê vediger 
in bo dewrana nûsengî, belkî ev 
devere yek ji wan deveran be ku 
di dîroka mirovahiyê de civak li 
vir pêkhatibe. 




mirovên vê deverê 8000 hezar 
sal berî zayînê ji du xwarinên 
wek dexl û ceh, û du rihliber jî 
wek bizin û mîh mifah wergir- 
tine. 

Em dikarin amaje bi vê yekê 
bikin ku kevnarnasên mîna 
"Marsêl Dîwlafoa" û hevjîna wî 
"Cîn" li salên 1884 heya 1886’an 
li tepika Mosiyan û "J. A. Gotye” û 
"J. Lambir" di sala 1913 de pitir 
ji du mehan vekolîn di tepika 
Mosiyan de encam dan û her- 
wusa hin ceribandin ku "Firank 
Hol û Kênt Wî Filanrî" di sala 
1961’an de li ser tepikên Elî Kiş û 
Çixa Sipî û cihên din di vê deverê 
de kirin, vê rastiyê nîşan dide ku 
5500 heya 7500 hezar sal berî 
Zayîn akinciyên vê deverê kewî 
kirin û xwedî kirina malatên wek 
çêlek û çandina giyayên xwarinê 
wek Nîsk û maş çandine û mijûlî 
cotkarî û terşdarî (Heywandarî) 
bûne û heya qasekê dest bi jiya- 
na dewreyî û bi kom kirine, ve- 
kolînên ku li derdora Dêhloran 
hatine kirin, eşkere dike ku ji- 
yana gundnişînî di vê deverê de 
vedigere bo deh hezar sal berî 
Zayînê û gundiyên vê deverê ji 
rêya cotkatî û terşdarî (Heywan- 
darî) û rawkirinê bijîva jiyana 
xwe bidest anîne. 

Hêjayî gotinê ye ku li gor ve- 
kolînên şûnwarnasên Feransewî 
akinciyên deverên Dêhloran 
rolekek berbiçav li: Destpêka 
avdêrî bo cotkarî û destpêka 
kewîkirina malat (çêlek) an de 
hebûne. 

Li gor vekolînên şûnwarnasan û 
civaknasan ku di deverên curbi- 
cur de hatîne encamdan, şêwaza 
koçnişînî, şêwaza herî destpêkî 
ya jiyana mirov bûye û bi gotina 
kevnarnasan û vekolînên ku ha- 
tine encam dan, belkî devera 
Dêhloran yekem dever be ku 
bi vî awayî jiyan kirine, devera 
Dêhloran pêka deverên din ên 
seraserî îranê, yek ji nawendên 
herî pêşketî bo cotkariyê bûye. 

Cihên geryan û kevnar ên 
Şaristana Dêhloran pêk tên ji: 
Kelha Şiyax, Kelha paqfele, Kel- 
ha Kûrêçika, Kelha hejîr, Bajarê 
dîrokî yê Samra,T Elîkûş, Mosi- 
yan, mihemed Ceifer, Moradawa, 
Ketîbeya Mîme, 

Agirdana Mîme, Dînar kûh, Sûla- 
va Abtaf, Ava sarkûh, Mormorî, 
Şikevta "Xofaş" (çekçekûle) û 
kaniya ava germ û ....hwd. 
























Diz ketne mala dozger û 



L i gor nûçeyeke Rojnameya "Yeni ozgur Polîtîka",çend kes- 
ên ku nasnameya wan ne diyar bû bi hêsanî ketin mala 
dozgerê vekoler yê doseya terorkirina her sê jinên siya- 
setmedar yên Kurdistanê Sakîne Cansiz,Fîdan Doxan û Leyla 
Şaylemez li bajarê Parîsê û Laptopa dosyayên dozger dizîn. 






Olîsê Çîn, du 
hevjînên genc, 
bi sedema vê 
ku keça xwe li 
hemberî wer- 
girtina perê 
mobîleke 
ayfonê 
firotine, 
dest- 
biser 
kir. 


Ro- 

jnameya "Azadî" a Çînê di vê derheqê de nivîsand ku wan her du 
hevjînan li malpereke înternetê propagende bo firotina keça xwe 
kirine. 


Li gor wê nûçeyê kesên diz bêyî ku ziyanekê bigehînin mala dozger 
yan jî şopa tilîyên xwe bihêlin tenê Laptopa taybet ya vekolînê dizîn. 
Di demek beriya niha de malbata her sê jinan serdana ofîsa ber- 
pirsên Fransî kiribûn da ku bizanibin gelo vekolînên dadgehê der- 
barê doseya terorkirina keçên wan temam bûne yan na, lê dadgehê 
daxwaz wan pesend nekiribû. 


Wan daxwaza 4600 dolarî kiribûn, lê heya niha ne diyar e ku wan 
çiqas pere di vê derheqê de wergirtine, lê wan hem mabîla ayfonê û 
hem jî çend cot solik ji xwe re kirîn. 

Wan di lêpirsîna polîs de gotine ku wan xwastiye ku keça wan ji- 
yaneke baştir hebe. Di Çînê de hebûna zarokan sînordar e, û gellek 
hemwelatî zarokê xwe yê duyemîn difiroşin. 


Ew xwarinên ku bêhneke nexweş çê 


dikin 



L êkoleran eşkere kiriye ku hinek xwarin digel vê ku ji bo 
tendurustiya mirov pirr baş in, lê dibne sedema vê ku bêh- 
neke nexweş ji leşê mirovan bê, wek: 


1- Xwarina şirîniyan, bi sedema vê ku şekir pirr têde heye, bi hêsanî 
di madê mirovan de hel nabe, lewra bêhneke nexweş çê dike. 

2- Tevî vê ku masî û hêke pirr baş in, lê piştî xwarina masî û hêkê di- 
vêt mirov gellek lîmoyê bixo, da ku bêhna nexweş nemîne. 


3- Herweha xwarina xwê jî bi rêjeyeke zaf bêhnek nexweş çê dike. 

4- Xwarinên gazdar û vexwarina qehweyê jî pêkînerê bêhnek nexweş 

e. 

Çavkanî: arab-lady.com 




Welatiyê kurd ê bi navê Mam Husên ku wek "Ebû Şewarib" 
(bavê simêlan) tê naskirin, dixwaze bi simêlê xwe yê dirêj navê 
xwe di pirtûka rekoran a Guiness'ê de bi cih bike. 

Mam Husên xelkê bajarokê Soran ê girêdayî Hewlêrê ye û dirêjahi- 
ya simbêlên wî 130 cm e. Mam Husên dibêje, ew ji simêlan ji hemû 
tiştekî zêdetir hez dike û "Hekî hemû Kurdistanê bidin min, ez simêlê 
xwe kur nakim". 

Mam Husên simbêlê xwe wek nasnameya xwe dibîne û dibêje, der- 
hênerê navdarê kurd Behmen Qubadî jî xwestiye di fîlmekî wî de 
bilîze lê li gorî Mam Husên, li Kurdistanê naxwaze di fîl- 

man de bilîze. 

Ebû Şewarib 
tîvalekî 


eger 


dibêje 


beşdarî pêşbirke yan jî fes- 


dê bi 

Kurdistanê beşdar 
1994an agir bi 
û li gorî wî ew bûy- 


nave 
bibe. Sala 
simbêlên wî dikeve 
er "karesat” bûye û 


wiha tîne ziman: "Min gelekî xema simbêlên xwe xwar.” 


bibe 



























